
                   Αθήνα  29  Φεβρουαρίου   2012 

Προς


τις Εταιρείες Ορκωτών  Ελεγκτών 
[Με την παράκληση να ενημερώσετε σχετικά

 τους Ορκωτούς Ελεγκτές Λογιστές σας]
Θέμα:ΥΠΟΔΕΙΓΜΑ ΕΚΘΕΣΗΣ ΑΞΙΟΛΟΓΗΣΗΣ ΤΗΣ ΚΑΤΑΛΛΗΛΟΤΗΤΑΣ ΤΩΝ ΜΕΤΡΩΝ ΠΟΥ ΕΧΕΙ ΛΑΒΕΙ Η ΕΤΑΙΡΕΙΑ ΧΧΧ ΤΗΝ 31η ΔΕΚΕΜΒΡΙΟΥ 20Χ1 ΣΤΑ ΠΛΑΙΣΙΑ ΤΩΝ ΠΑΡΑΓΡΑΦΩΝ 8 ΚΑΙ 9 ΤΟΥ ΑΡΘΡΟΥ 12 Ν.3606/2007 ΚΑΙ ΤΩΝ ΑΡΘΡΩΝ 16-19 ΤΗΣ ΑΠΟΦΑΣΗΣ 2/452/1.11.2007 ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ. 
Σε εκτέλεση της υπ' αριθμ. ΣΤ΄74/14γ/22.2.2012 απόφασης του Εποπτικού Συμβουλίου, σας διαβιβάζουμε το Υπόδειγμα ΕΚΘΕΣΗΣ ΑΞΙΟΛΟΓΗΣΗΣ ΤΗΣ ΚΑΤΑΛΛΗΛΟΤΗΤΑΣ ΤΩΝ ΜΕΤΡΩΝ ΠΟΥ ΕΧΕΙ ΛΑΒΕΙ Η ΕΤΑΙΡΕΙΑ ΧΧΧ ΤΗΝ 31Η ΔΕΚΕΜΒΡΙΟΥ 20Χ1 ΣΤΑ ΠΛΑΙΣΙΑ ΤΩΝ ΠΑΡΑΓΡΑΦΩΝ 8 ΚΑΙ 9 ΤΟΥ ΑΡΘΡΟΥ 12 Ν.3606/2007 ΚΑΙ ΤΩΝ ΑΡΘΡΩΝ 16-19 ΤΗΣ ΑΠΟΦΑΣΗΣ 2/452/1.11.2007 ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ.
Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής

Συνημμ: 1
Κοινοποίηση: 

(  Υπηρεσία Μητρώου του Σ.Ο.Ε.Λ. 

ΕΚΘΕΣΗ ΑΞΙΟΛΟΓΗΣΗΣ ΤΗΣ ΚΑΤΑΛΛΗΛΟΤΗΤΑΣ ΤΩΝ ΜΕΤΡΩΝ ΠΟΥ ΕΧΕΙ ΛΑΒΕΙ Η ΕΤΑΙΡΕΙΑ ΧΧΧ ΤΗΝ 31η ΔΕΚΕΜΒΡΙΟΥ 20Χ1 ΣΤΑ ΠΛΑΙΣΙΑ ΤΩΝ ΠΑΡΑΓΡΑΦΩΝ 8 ΚΑΙ 9 ΤΟΥ ΑΡΘΡΟΥ 12 Ν.3606/2007 ΚΑΙ ΤΩΝ ΑΡΘΡΩΝ 16-19 ΤΗΣ ΑΠΟΦΑΣΗΣ  2/452/1.11.2007 ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ
Προς το Διοικητικό Συμβούλιο 

της Εταιρείας ΧΧΧ 

(για κοινοποίηση στην Επιτροπή Κεφαλαιαγοράς)

Αξιότιμοι κύριοι

Με την παρούσα Έκθεση θέτουμε υπόψη σας  τα αποτελέσματα της εργασίας που διενεργήσαμε με βάση τη μεταξύ μας σύμβαση ανάθεσης με ημερομηνία ΧΧ/ΧΧ/20X1, σύμφωνα με το άρθρο 20 της απόφασης 2/452/1.11.2007 της Επιτροπής Κεφαλαιαγοράς,  με σκοπό  την αξιολόγηση της καταλληλότητας των μέτρων που έλαβε η εταιρεία ΧΧΧ (εφεξής η «Εταιρεία») την 31η Δεκεμβρίου 20X1, σύμφωνα με τις παραγράφους 8 και 9 του άρθρου 12 Ν. 3606/2007 και των άρθρων 16-19 της απόφασης 2/452/1.11.2007 της Επιτροπής Κεφαλαιαγοράς, σε σχέση με τη φύλαξη χρηματοπιστωτικών μέσων πελατών, την κατάθεση κεφαλαίων πελατών και τη χρησιμοποίηση χρηματοπιστωτικών μέσων πελατών. 

Η εργασία μας διενεργήθηκε  σύμφωνα με το Διεθνές Πρότυπο  3000 (Έργα Διασφάλισης  πέραν του Ελέγχου ή Επισκόπησης Ιστορικής Οικονομικής Πληροφόρησης). 

ΓΕΝΙΚΑ
Ο Νόμος 3606/2007 στις παραγράφους 8 και 9 του άρθρου 12, ορίζει ότι : 

«Οι ΑΕΠΕΥ, όταν κατέχουν χρηματοπιστωτικά μέσα που ανήκουν σε πελάτες, λαμβάνουν κατάλληλα μέτρα για να προστατεύουν τα δικαιώματα κυριότητας των πελατών, ιδίως σε περίπτωση αφερεγγυότητας και να αποτρέπουν τη χρησιμοποίηση χρηματοπιστωτικών μέσων πελατών για ίδιο λογαριασμό, εκτός εάν ο πελάτης έχει δώσει τη ρητή συγκατάθεσή του.

Οι ΑΕΠΕΥ όταν κατέχουν κεφάλαια πελατών υποχρεούνται να λαμβάνουν κατάλληλα μέτρα για να προστατεύουν τα συμφέροντα των πελατών και, εκτός από την περίπτωση των πιστωτικών ιδρυμάτων, να μη χρησιμοποιούν κεφάλαια πελατών για ίδιο λογαριασμό». 

Με την απόφαση 2/452/1.11.2007 (κεφάλαιο 4) της Επιτροπής Κεφαλαιαγοράς εξειδικεύονται οι διαδικασίες και οι όροι της τήρησης των ανωτέρω διατάξεων ως προς τη φύλαξη χρηματοπιστωτικών πελατών, την κατάθεση κεφαλαίων πελατών και τη χρησιμοποίηση χρηματοπιστωτικών μέσων πελατών. 

Η εργασία που διενεργήσαμε για την αξιολόγηση της καταλληλότητας των μέτρων που έχει λάβει  η Εταιρεία την 31η Δεκεμβρίου 20X1, σύμφωνα με τις παραγράφους 8 και 9 του άρθρου 12 Ν. 3606/2007 και των άρθρων 16-19 της απόφασης 2/452/1.11.2007 της Επιτροπής Κεφαλαιαγοράς έλαβε υπόψη της τους πιο πάνω στόχους, καθώς και τις βασικές αρχές και τα κριτήρια που περιγράφονται στις σχετικές παραγράφους του Νόμου και της Απόφασης της Επιτροπής Κεφαλαιαγοράς, όπως περιγράφονται ανωτέρω.

ΕΚΤΑΣΗ ΚΑΙ ΠΡΟΣΕΓΓΙΣΗ ΤΟΥ ΕΡΓΟΥ
Η εργασία μας συμπεριέλαβε τη διεξαγωγή συνεντεύξεων με στελέχη της Εταιρίας, την επισκόπηση καταγεγραμμένων διαδικασιών (όπου αυτές υφίστανται), όπως αναλυτικά αναφέρονται κατωτέρω και βασίσθηκε στις απαιτήσεις  που προκύπτουν από τις παραγράφους 8 και 9 του άρθρου 12 του Ν.3606/2007 και των άρθρων 16-19 της απόφασης 2/452/1.11.2007 της Επιτροπής Κεφαλαιαγοράς και πιο συγκεκριμένα: 
Α)  
Τις διαδικασίες διαφύλαξης των δικαιωμάτων των πελατών της σε σχέση με τα χρηματοπιστωτικά μέσα και κεφάλαια που τους ανήκουν (άρθρο 16 απόφασης ΕΚ 2/452/1.11.2007).

Β)  
Τις διαδικασίες κατάθεσης χρηματοπιστωτικών μέσων πελατών (άρθρο 17 απόφασης ΕΚ 2/452/1.11.2007).

Γ)   
Τις διαδικασίες και τους όρους κατάθεσης των κεφαλαίων πελατών (άρθρο 18 απόφασης ΕΚ 2/452/1.11.2007).

Δ) 
Τις διαδικασίες και τους όρους της χρησιμοποίησης  των χρηματοπιστωτικών μέσων πελατών (άρθρο 19 απόφασης ΕΚ 2/452/1.11.2007).
ΠΕΡΙΟΡΙΣΜΟΙ 
Η εργασία  που διενεργήσαμε  δεν θα μπορούσε να διασφαλίσει απόλυτα ότι θα καλύπτονται όλα τα θέματα που θα μπορούσαν να θεωρηθούν ως ουσιώδεις αδυναμίες, σχετικά με την αξιολόγηση της καταλληλότητας των μέτρων που έχουν ληφθεί από την Εταιρεία στα πλαίσια των απαιτήσεων που προκύπτουν από τις παραγράφους 8 και 9 του άρθρου 12 Ν.3606/2007 και των άρθρων 16-19 της απόφασης 2/452/1.11.2007 της Επιτροπής Κεφαλαιαγοράς. Ουσιώδης αδυναμία  υπάρχει όταν ο σχεδιασμός του συστήματος εσωτερικού ελέγχου δεν περιορίζει τον κίνδυνο να συμβούν και να μην αποκαλυφθούν σημαντικά λάθη ή ανωμαλίες, εντός ευλόγου χρονικού διαστήματος. Όλα τα θέματα πού υπέπεσαν στην αντίληψή μας κατά τη διεξαγωγή του έργου τέθηκαν σε γνώση της διοίκησης της Εταιρείας. Οι σχετικές επισημάνσεις μας,  όπως προέκυψαν από την αξιολόγηση των διαδικασιών της Εταιρίας, συζητήθηκαν με τα αρμόδια στελέχη της.  

ΕΥΘΥΝΗ ΤΗΣ ΔΙΟΙΚΗΣΗΣ 
Η διοίκηση της Εταιρείας ευθύνεται για τη συμμόρφωση με τις απαιτήσεις των παραγράφων 8 και 9 του άρθρου 12 του Ν. 3606/2007 και των άρθρων 16-19 της απόφασης 2/452/1.11.2007 της Επιτροπής Κεφαλαιαγοράς καθώς και για την καταλληλότητα των σχετικών μέτρων για τη φύλαξη χρηματοπιστωτικών πελατών, την κατάθεση κεφαλαίων πελατών και τη χρησιμοποίηση χρηματοπιστωτικών μέσων πελατών.
ΕΥΘΥΝΗ ΕΛΕΓΚΤΗ
Δική μας ευθύνη είναι να εκτελέσουμε την εργασία όπως περιγράφεται ανωτέρω και να αναφέρουμε τα συμπεράσματα αυτής, στα πλαίσια της απόφασης 2/452/1.11.2007 της Επιτροπής Κεφαλαιαγοράς.. Τα τυχόν ευρήματά μας από την ανωτέρω αξιολόγηση αφορούν στην καταλληλότητα των μέτρων που έχει λάβει η Εταιρία την 31η Δεκεμβρίου 20Χ1 και δεν φέρουμε ευθύνη για γεγονότα ή καταστάσεις που ενδέχεται να συμβούν μετά την 31η Δεκεμβρίου 20ΧΙ. 

ΣΥΜΠΕΡΑΣΜΑ
Βάσει των γενικών αρχών και κριτηρίων ενός Συστήματος Εσωτερικού Ελέγχου, σχετικά με την αξιολόγηση της καταλληλότητας των μέτρων που έχει λάβει η Εταιρία, στα πλαίσια των υποχρεώσεών της που προκύπτουν από τις παραγράφους 8 και 9 του άρθρου 12 Ν. 3606/2007 και των άρθρων 16-19 της απόφασης 2/452/1.11.2007 της Επιτροπής Κεφαλαιαγοράς, από την εργασία μας αυτή, δεν υπέπεσε στην αντίληψή μας οτιδήποτε θα μπορούσαμε να θεωρήσουμε ως ουσιώδη αδυναμία.

ή

Βάσει των γενικών αρχών και κριτηρίων ενός Συστήματος Εσωτερικού Ελέγχου, σχετικά με την αξιολόγηση της καταλληλότητας των μέτρων που έχει λάβει η Εταιρία, στα πλαίσια των υποχρεώσεών της που προκύπτουν από τις παραγράφους 8 και 9  του άρθρου 12 Ν. 3606/2007 και των άρθρων 16-19 της απόφασης 2/452/1.11.2007 της Επιτροπής Κεφαλαιαγοράς, από την εργασία μας εντοπίσαμε τα ακόλουθα θέματα, τα οποία θεωρούμε ως ουσιώδεις αδυναμίες:

1………………….

2…………………

3…………………

Με βάση τις διαδικασίες που διενεργήσαμε, εκτός των ευρημάτων που αναφέρονται  ανωτέρω, δεν υπέπεσε στην αντίληψή μας οτιδήποτε άλλο θα μπορούσαμε να θεωρήσουμε ως ουσιώδη αδυναμία. 

ΠΕΡΙΟΡΙΣΜΟΣ ΧΡΗΣΗΣ 

Η Έκθεση αυτή συντάχθηκε αποκλειστικά για την πληροφόρηση της διοίκησης της Εταιρίας, σχετικά με την αξιολόγηση της καταλληλότητας των ρυθμίσεων του Συστήματος Εσωτερικού Ελέγχου της Εταιρίας, στα πλαίσια των υποχρεώσεων που προκύπτουν από τις παραγράφους 8 και 9 του άρθρου 12 Ν. 3606/2007 και τις διατάξεις των άρθρων 16-19 της απόφασης 2/452/1.11.2007 της Επιτροπής Κεφαλαιαγοράς και δεν επιτρέπεται καμία άλλη χρήση της εκτός από την κοινοποίησή της στην Επιτροπή Κεφαλαιαγοράς.
(τόπος – ημερομηνία)

ΟΙ ΟΡΚΩΤΟΣ ΕΛΕΓΚΤΗΣ ΛΟΓΙΣΤΗΣ

…………………………………………

Α.Μ. Σ.Ο.Ε.Λ. ………….

[Ελεγκτική Εταιρεία]

[διεύθυνση]

